सीओ हजरतगंज अभय मिश्रा के मुताबिक अरविंद बेहतरीन छात्र रहा है। उसने 1997 में देहरादून से अर्थशास्त्र में परास्नातक की पढ़ाई की। इसके बाद बहराइच के मैनेजमेंट कॉलेज से एमबीए किया था। दो बार उसने सीडीएस का लिखित परीक्षा पास की लेकिन इंटरव्यू में वह सफल नहीं हो सका। जिसके कारण सेना में उसके अधिकारी बनने का सपना पूरा नहीं हो सका। सपना पूरा नहीं हुआ तो वह फर्जी वर्दी और सेना के प्रतीक चिन्ह का प्रयोग कर अफसर बनने लगा। उसकी मां बहराइच में हेड मास्टर है और संपन्न परिवार के होने के चलते उसे पैसे की कमी नहीं थी। इसके अलावा उसने कई साल कई बड़ी मल्टीनेशनल कंपनी में भी अधिकारी के पद पर तैनात रहा है। पुलिस ने उसके पास से लेफ्टीनेंट कर्नल अरविंद मिश्रा के नाम का ड्राइविंग लाइसेंस, एक लाइसेंस अरविंद मिश्रा के नाम का और हरियाणा नंबर की इंडिको कार जो कि कर्नल हरियाणा के पते पर पंजीकृत है। इसके अलावा शस्त्र लाइेंसस रिवाल्वर, एक रिवाल्वर, दो एटीएम, डेबिट कार्ड, वालमार्ट मेंबरशिप कार्ड व 3 मोबाइल के अलावा कई अन्य दस्तावेज भी बरामद किए है।